钦定古今图书集成/明伦汇编/官常典/第733卷 > 卜理牙敦 上都
## 钦定古今图书集成/明伦汇编/官常典/第733卷 > 卜理牙敦 上都

按《元史忠义传》：“卜理牙敦，北庭人。累官至山南廉访
使，治中兴。中兴为江汉藩屏，卜理牙敦每按临所部，
威惠翕然。至正十二年，寇犯中兴，卜理牙敦以兵与
抗，射贼多死，贼稍退。明日，复拥众来袭东门，卜理牙
敦力与之战，被执不屈而死。又明日，贼复来攻，前中
兴判官上都统兵出击之。既而东门失守，上都仓黄”
反斗，力屈，贼执之使降，上都大骂，贼怒，刳其腹、刲其
肉而死。

===聂炳　明安达尔===按《元史忠义传》：“炳字韫夫，江夏人。元统元年进士，授
承事郎，同知平昌州事。炳早孤，其母改适，自平昌还
始知之，即迎其母以归。久之，转宝庆路推官。会峒猺
寇边，湖广行省右丞秃赤统兵讨之，屯于武冈，以炳
摄分省理问官。悍卒所至，掠民为俘，炳言于秃赤，释
其无验者数千人。至正十二年，迁知荆门州。才半岁”，
淮、汉贼起，荆门不守。炳出募土兵，得众七万，复荆门，
又与四川行省平章政事咬住复江陵，其功居多。既
而蕲、黄、安陆之贼，其势复振。贼将俞君正合兵来攻
荆门。炳率孤军昼夜血战，援绝城陷，为贼所执，极口
骂不绝，贼以刀抉其齿尽，乃断左臂而支解之。未几，
贼陷潜江县，达鲁花赤明安达尔率勇敢出击，擒其
伪将刘万户。进营芦洑，贼众奄至，出斗死，其家歼焉。
一子桂山海牙怀印绶去，得免。明安达尔，唐兀氏，字
士元，炳同年进士，由宿州判官再转为潜江云。